DA
C 63/6
Den Europæiske Unions Tidende
20.2.2023
Domstolens dom (Anden Afdeling) af 22. december 2022 — TJ mod Inspectoratul General pentru Imigrări (anmodning om præjudiciel afgørelse fra Curtea de Apel Cluj — Rumænien) (Sag C-392/21) (1) (Præjudiciel forelæggelse – socialpolitik – beskyttelse af arbejdstagernes sikkerhed og sundhed – direktiv 90/270/EØF – artikel 9, stk.
3 – arbejde ved skærmterminaler – beskyttelse af arbejdstagernes syn – specielle synskorrigerende hjælpemidler – briller – arbejdstagerens køb heraf – nærmere bestemmelser om arbejdsgiverens dækning af udgifterne) (2023/C 63/07) Processprog: rumænsk Den forelæggende ret Curtea de Apel Cluj
Parter i hovedsagen Sagsøger: TJ Sagsøgt: Inspectoratul General pentru Imigrări
Konklusion 1) Artikel 9, stk.
3, i Rådets direktiv 90/270/EØF af 29. maj 1990 om minimumsforskrifter for sikkerhed og sundhed i forbindelse med arbejde ved skærmterminaler (femte særdirektiv i henhold til artikel 16, stk.
1, i direktiv 89/391/EØF) skal fortolkes således, at »specielle synskorrigerende hjælpemidler« som omhandlet i denne bestemmelse omfatter briller, der særligt skal korrigere og forebygge synsproblemer i forbindelse med arbejde ved skærmterminaler.
Disse »specielle synskorrigerende hjælpemidler« er i øvrigt ikke begrænset til hjælpemidler, der udelukkende anvendes i en arbejdsrelateret sammenhæng.
2) Artikel 9, stk.
3 og 4, i direktiv 90/270 skal fortolkes således, at den forpligtelse til at udlevere et specielt synskorrigerende hjælpemiddel til de berørte arbejdstagere, der er fastsat i denne bestemmelse, som påhviler arbejdsgiveren, kan være opfyldt enten ved sidstnævntes direkte udlevering af det nævnte hjælpemiddel eller ved godtgørelse af de nødvendige udgifter, som arbejdstageren har afholdt, men ikke ved udbetaling af en generel lønforhøjelse til arbejdstageren (1)
EUT C 391 af 27.9.2021.
Domstolens dom (Femte Afdeling) af 22. december 2022 — WP mod Istituto nazionale della previdenza sociale og Repubblica italiana (anmodning om præjudiciel afgørelse fra Tribunale Ordinario di Asti — Italien) (Sag C-404/21) (1) (Præjudiciel forelæggelse – ansatte ved Den Europæiske Centralbank (ECB) – overførsel af pensionsrettigheder optjent i en national pensionsordning til ECB’s pensionsordning – artikel 4, stk.
3, TEU – princippet om loyalt samarbejde – ECB’s ansættelsesvilkår – artikel 8 i bilag IIIa – ingen bestemmelse i national lovgivning eller aftale mellem den pågældende medlemsstat og ECB) (2023/C 63/08) Processprog: italiensk Den forelæggende ret Tribunale Ordinario di Asti